
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind retragerea dreptului de folosinţă gratuită, instituit prin HCL nr. 227/2002, către Direcţia pentru Tineret şi Sport Timiş, pentru terenuri situate în Timişoara – Bd. Eroilor

Prin HCL nr. 227 / 27.07.2002  au fost atribuite în folosinţă gratuită parcele de teren 
situate în Timişoara – Bd. Eroilor, către Direcţia pentru Tineret şi Sport Timiş, care au fost înscrise în CF nr. 409329 (CF vechi 136168) nr. top 9146/2/2/1/1/2, în suprafaţă de 477 mp; în CF nr. 409331 (CF vechi 136168) nr. top 9146/2/2/2/2/2 în suprafaţa de 273 mp; în CF nr. 445430 (CF vechi 136166) nr. top 9146/2/2/1/2/2, în suprafaţa de 12 mp.                                                                                                                                                                                  
În anul 2007 imobilul  Sala Polivalentă Olimpia ( redenumită Sala Polivalentă ”Constantin 
Jude”)- construcţii şi terenuri a fost preluat în domeniul public al Municipiului Timişoara, în administrarea Consiliului Local al Municipiului Timişoara în baza Protocolului de predare - nr. SC 2007 – 3190/08.02.2007, încheiat între Agenţia Naţională pentru Sport – Direcţia pentru Sport a Judeţului Timiş şi Consiliului Local al Municipiului. Protocolul de predare-primire a fost încheiat în baza prevederilor  H.G. nr. 1817/2006 privind transmiterea unor imobile din domeniul public al statului şi din administrarea Agenţiei Naţionale pentru Sport – Direcţia pentru Sport a Judeţului Timiş în domeniul public al Municipiului Timişoara şi în administrarea Consiliului Local al Municipiului Timişoara. 
Necesitatea şi oportunitatea retragerii dreptului de folosinţă gratuită, instituit prin HCL nr. 227/2002 către Direcţia pentru Tineret şi Sport Timiş pentru parcelele de teren menţionate , derivă din faptul că Sala Polivalentă ”Constantin Jude” (Olimpia) este proprietatea Municipiului Timişoara, iar parcelele la care facem referire, şi înscrise în extrasele de carte funciară menţionate, sunt situate in perimetrul exterior salii. Acestea  reprezintă alei amenajate pe care se realizează circulaţia pietonală înspre Sala Olimpia- intrarea dinspre Bd. Eroilor, precum şi în jurul acesteia. Pe terenul din spatele sălii de sport- latura cu zona verde dinspre fostul abator,  se află construcţia sediului administrativ vechi, platforma betonată şi aleea dinspre ieşirea de urgenţă a sălii. Aceste amenajări sunt de interes public cu dotări, construcţii amenajate pe acestea şi pe care se realizează accesul persoanelor, a materialelor şi echipamentelor utilizate la  sala pentru diverse evenimente, precum şi pentru evacuarea de urgenţă a salii, pentru accesul autovehiculelor de la salvare, pompieri, jandarmi şi alte intervenţii în cazuri de urgenţă şi necesitate.
	Având în vedere cele prezentate mai sus, considerăm  oportun initierea unui proiect de hotărâre privind aprobarea retragerii dreptului de folosinţă gratuită a Direcţiei pentru Tineret şi Sport Timiş,pentru parcelele de teren înscrise în CF nr, 409329 (CF vechi 136168) nr. top 9146/2/2/1/1/2, în suprafaţă de 477 mp, în CF nr, 409331 (CF vechi 136168) nr. top 9146/2/2/2/2/2 în suprafaţa de 273 mp si în CF nr, 445430 (CF vechi 136166) nr. top 9146/2/2/1/2/2, în suprafaţa de 12 mp.

